شهریارلا بیرلیکده،اؤزگهلشمکدن اؤزلشمهیه دوغرو
بو کیتابا چشیدلی قونولاردان باخماق اولار. اؤرنهیین: شعر تئوریلری، یوزومسال تنقید، اوستاد شهریارین یاشامی هابئله شعرلری، بو شعرلرین یوزومسال آراشدیرماسی، آذربایجانین داها دوغروسو آذربایجانلیلارین اؤنملی آجیلاری، اوستاد شهریارین شعرلرینده اوز وئرمیش اویدورمالار. آنجاق بو آرادا دیل قونوسو دا اؤزونه اؤزل یئر آچیر. دئمک بوتون بو سادالادیغیمیز قونولار تام فنی بیر دیلده آراشدیریلیبلار.بئلهلیکله بیز بو کیتابی اوخویاراق وورغولادیغیمیز قونولارلا تانیشدیقدان باشقا فنی،فلسفی،هابئله معیار بیر دیل ایله ده تانیشیریق.
کیتابدان نئچه پاراگراف:
باشقا یؤندن هایدگئرین اثرلرینده، یئر آنلامی “کیملیک گرگینلییینی” (بحران هویت) چؤزمکده ده بیزه یاردیمچی اولور. بو دهییشکن(=متغیر) هابئله اؤزگهلهشن دونیادا یئر دهییشمز بیر دایاقدیر بیزه. …
هایدگئرین فیکریجه وورنوخما ،قورخماق دئییل. قورخماغین آیدین ندنلری هابئله آیدین باغلانتی لاری واردیر.بیز بللی ندنلره گؤره بللی کیمسهلردن یاخود قورولوشلاردان قورخاریق.قورخماغین ترسینه وورنوخما بللی ندنلردن آسیلی اولمایاراق،بللی کیمسهلرله ده باغلانتیسی یوخدور. هایدگئرین فیکریجه وورنوخما بیزی اویغونسوزلوق(نامانوسی) دویغوسونا چاتدیریر…
بوکیتابی الده ائتمک اوچون ان یاخین یول:تبریز -۱۷ شهریور میدانی -اطلس پاساژی-پلاک ۳تئلفون۵۵۳۵۱۷۷
azb_Arab azb_Arab azb_Arab azb_Arab azb_Arab azb_Arab